ประกาศกระทรวงพลังงานเรื่องกำหนดเขตระบบการขนส่งก๊าซปิโตรเลียมเหลวทางท่อและเครื่องหมายแสดงเขตในท้องที่อำเภอเมืองระยองอำเภอนิคมพัฒนา จังหวัดระยอง อำเภอบางละมุง อำเภอศรีราชาจังหวัดชลบุรี ด้วยกระทรวงพลังงานโดยกรมธุรกิจพลังงาน ได้ออกใบอนุญาตประกอบกิจการควบคุมประเภทที่ ๓ระบบการขนส่งก๊าซปิโตรเลียมเหลวทางท่อให้แก่บริษัท ปตท. จำกัด (มหาชน)ซึ่งเป็นการวางท่อส่งก๊าซปิโตรเลียมเหลวขนาดเส้นผ่านศูนย์กลาง ๘ นิ้ว และ ๑๐ นิ้วจากอุปกรณ์วัดปริมาตรต้นทางบริเวณรั้วบริษัทปตท.จำกัด (มหาชน) (โรงแยกก๊าซธรรมชาติจังหวัดระยอง) ตั้งอยู่เลขที่ ๕๕๕ ถนนสุขุมวิท ตำบลมาบตาพุดอำเภอเมืองระยอง จังหวัดระยอง จนถึงอุปกรณ์วัดปริมาตรปลายทางที่บริษัทปตท.จำกัด (มหาชน) (คลังก๊าซเขาบ่อยา) ตั้งอยู่เลขที่ ๕๐ หมู่ ๓ ตำบลทุ่งสุขลาอำเภอศรีราชา จังหวัดชลบุรี รวมความยาวท่อส่งก๊าซปิโตรเลียมเหลว ประมาณ ๖๑.๑๓กิโลเมตร และมีสถานีควบคุมตลอดแนวท่อส่งก๊าซปิโตรเลียมเหลว จำนวน ๔ สถานี ดังนั้น เพื่อประโยชน์ในการป้องกันการกระทำอย่างหนึ่งอย่างใดอันอาจเป็นอันตรายแก่ระบบการขนส่งก๊าซปิโตรเลียมเหลวทางท่อรวมทั้งอุปกรณ์ของระบบดังกล่าว จึงอาศัยอำนาจตามความในมาตรา ๕ ประกอบกับมาตรา ๒๒วรรคสี่ แห่งพระราชบัญญัติควบคุมน้ำ มันเชื้อเพลิง พ.ศ. ๒๕๔๒ รัฐมนตรีว่าการกระทรวงพลังงานออกประกาศไว้ดังต่อไปนี้ข้อ ๑[๑]ประกาศนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ ๒ กำหนดให้พื้นที่ในเขตท้องที่ต่อไปนี้เป็นเขตระบบการขนส่งก๊าซปิโตรเลียมเหลวทางท่อจำนวน ๕ ช่วง มีรายละเอียดดังนี้(๑) ช่วงที่ ๑ มีความกว้างของเขต๕ เมตร และความยาวของเขต ๑๐,๖๒๕เมตร จากรั้วของบริษัท ปตท.จำกัด (มหาชน) (โรงแยกก๊าซธรรมชาติจังหวัดระยอง)วางขนานทางหลวงแผ่นดิน หมายเลข ๓๑๙๑ ระหว่างหลักกิโลเมตรที่ ๐ ถึง หลักกิโลเมตรที่๕ และวางขนานทางหลวงแผ่นดิน หมายเลข ๓๖ ระหว่างหลักกิโลเมตรที่ ๓๗ ถึงหลักกิโลเมตรที่ ๓๓ จนถึงสถานีควบคุมที่ ๑.๑ ตั้งอยู่ในท้องที่ตำบลมาบตาพุด อำเภอเมืองระยอง ตำบลมาบข่า อำเภอนิคมพัฒนา และตำบลนิคมพัฒนา อำเภอนิคมพัฒนาจังหวัดระยอง(๒) ช่วงที่ ๒ มีความกว้างของเขต๕ เมตร และความยาวของเขต ๑๒,๐๘๕.๑เมตร จากสถานีควบคุมที่ ๑.๑วางขนานทางหลวงแผ่นดินหมายเลข ๓๖ ระหว่างหลักกิโลเมตรที่ ๓๓ ถึงหลักกิโลเมตรที่๒๑ จนถึงสถานีควบคุมที่ ๑.๒ ตั้งอยู่ในท้องที่ตำบลนิคมพัฒนา อำเภอนิคมพัฒนา ตำบลมะขามคู่อำเภอนิคมพัฒนา จังหวัดระยอง และตำบลโป่ง อำเภอบางละมุง จังหวัดชลบุรี(๓)ช่วงที่ ๓ มีความกว้างของเขต ๕ เมตร และความยาวของเขต ๑๑,๔๑๓เมตร จากสถานีควบคุมที่ ๑.๒วางขนานทางหลวงแผ่นดินหมายเลข ๓๖ ระหว่างหลักกิโลเมตรที่ ๒๑ ถึงหลักกิโลเมตรที่๙ จนถึงสถานีควบคุมที่ ๑.๓ ตั้งอยู่ในท้องที่ตำบลโป่ง อำเภอบางละมุง จังหวัดชลบุรี(๔)ช่วงที่ ๔ มีขนาดกว้างของเขต ๕ เมตร และความยาวของเขต ๑๑,๘๓๒เมตร จากสถานีควบคุมที่ ๑.๓วางขนานทางหลวงแผ่นดินหมายเลข ๓๖ ระหว่างหลักกิโลเมตรที่ ๙ ถึงหลักกิโลเมตรที่ ๑ จนถึงสถานีควบคุมที่ ๑.๔ตั้งอยู่ในท้องที่ตำบลโป่ง ตำบลหนองปลาไหล ตำบลบางละมุง อำเภอบางละมุงจังหวัดชลบุรี(๕)ช่วงที่ ๕ มีขนาดกว้างของเขต ๕ เมตร และความยาวของเขต ๑๕,๑๗๖.๗๑๒เมตร จากสถานีควบคุมที่ ๑.๔ จนถึงบริษัท ปตท.จำกัด (มหาชน) (คลังก๊าซเขาบ่อยา)ตั้งอยู่ในท้องที่ตำบลบางละมุง อำเภอบางละมุง ตำบลทุ่งสุขลา อำเภอศรีราชาจังหวัดชลบุรีข้อ ๓ ในเขตระบบการขนส่งก๊าซปิโตรเลียมเหลวทางท่อให้มีสถานีควบคุม (Block Valve) จำนวน ๔สถานี มีรายละเอียดเนื้อที่ สถานที่ตั้งดังนี้(๑)สถานีควบคุมที่ ๑.๑ เนื้อที่ ประมาณ ๑ - ๒ - ๔๖ ไร่ ตั้งอยู่ในท้องที่ตำบลมะขามคู่อำเภอนิคมพัฒนา จังหวัดระยอง(๒)สถานีควบคุมที่ ๑.๒ เนื้อที่ ประมาณ ๑ - ๐ - ๔๖ ไร่ ตั้งอยู่ในท้องที่ตำบลโป่งอำเภอบางละมุง จังหวัดชลบุรี(๓)สถานีควบคุมที่ ๑.๓ เนื้อที่ ประมาณ ๑ - ๓ - ๔๘ ไร่ ตั้งอยู่ในท้องที่ตำบลโป่งอำเภอบางละมุง จังหวัดชลบุรี(๔)สถานีควบคุมที่ ๑.๔ เนื้อที่ ประมาณ ๐ - ๑ - ๔๔ ไร่ ตั้งอยู่ในท้องที่ตำบลบางละมุงอำเภอบางละมุง จังหวัดชลบุรีข้อ ๔ ให้บริษัท ปตท. จำกัด (มหาชน)ทำเครื่องหมายแสดงไว้ในบริเวณเขตระบบการขนส่งก๊าซปิโตรเลียมเหลวทางท่อตามข้อ ๒เป็นไปตามประกาศกรมธุรกิจพลังงาน ว่าด้วยหลักเกณฑ์การจัดทำเครื่องหมายแสดงในบริเวณเขตระบบการขนส่งก๊าซปิโตรเลียมเหลวทางท่อข้อ ๕ แผนที่ระบบการขนส่งก๊าซปิโตรเลียมเหลวทางท่อและเครื่องหมายแสดงเขตรวมทั้งรายละเอียดข้อห้ามปฏิบัติในบริเวณเขตระบบการขนส่งก๊าซปิโตรเลียมเหลวทางท่อ และบทกำหนดโทษตามพระราชบัญญัติควบคุมน้ำมันเชื้อเพลิงพ.ศ. ๒๕๔๒ ปรากฏตามท้ายประกาศนี้ข้อ ๖ ให้บริษัท ปตท. จำกัด (มหาชน)ปิดประกาศฉบับนี้ ณที่ว่าการอำเภอแห่งท้องที่ที่ระบบการขนส่งก๊าซปิโตรเลียมเหลวทางท่อนั้นตั้งอยู่ประกาศณ วันที่ ๓๐ มีนาคม พ.ศ. ๒๕๖๑ศิริจิระพงษ์พันธ์รัฐมนตรีว่าการกระทรวงพลังงาน[เอกสารแนบท้าย]๑. แผนที่แนบท้ายประกาศกระทรวงพลังงานเรื่อง กำหนดเขตระบบการขนส่งก๊าซปิโตรเลียมเหลวทางท่อและเครื่องหมายแสดงเขต ในท้องที่อำเภอเมืองระยองอำเภอนิคมพัฒนา จังหวัดระยอง อำเภอบางละมุง อำเภอศรีราชา จังหวัดชลบุรี๒. รายละเอียดข้อห้ามปฏิบัติและบทกำหนดโทษตามพระราชบัญญัติควบคุมน้ำมันเชื้อเพลิงพ.ศ. ๒๕๔๒(ดูข้อมูลจากภาพกฎหมาย)พิมพ์มาดา/จัดทำ๑๔มิถุนายน ๒๕๖๑วิชพงษ์/ตรวจ๒๙มิถุนายน ๒๕๖๑[๑]ราชกิจจานุเบกษา เล่ม ๑๓๕/ตอนพิเศษ ๑๐๔ ง/หน้า ๖/๗ พฤษภาคม ๒๕๖๑